 Madaxweyne ku xigeenkii hore ee Somaliland Axmed Yuusuf Yaasiin oo Wargeyska Geeska Afrika u waramaya ayaa sidoo kale ka hadlay Doorashooyinka, arinta Saami qaybsiga kuraasta wakiilada,xidhiidhka ka soo cusboonaaday dalka Kenya, inqilaabkii fashilmay ee Turkiga iyo Saamaynta uu ku yeelan karo wada hadalada somaliland iyo somaliya waxaanu yidhi isagoo arimahan ka hadlaya Dadka mudaharaadayey waxay ka mudaharaadeen xukunka dilka ah ee Maxkamada Ciidanku ku xukuntay eedaysanayaashii loo heystay dilkii ALLE ha u naxariiste Taliyihii Ciidanka Booliska ee gobolka Saaxil, kolay Raggani waa rayid oo ciidan maaha, waxayna u baahan yihiin Maxkamadda caadiga ah ee shacabka, dadka mudaharaadaydana waxaan leeyahay waa xukunkii ugu horeeyey oo anbiil baa kolay laga qaadan doonaa oo Maxkamadda caadiga ah ayaa loo wareejin doonaa ee isa dajiya, waxaana run ah in labadan reer ee dhibtu kala gaadhay ay yihiin laba reer oo walaalo ah oo Oday ka soo wada jeeda oo cid iskugu xiga, wax walba waa laga heshiiyaa ee waxaan u soo jeedin lahaa oo aan kula talin lahaa inay arintan ka heshiiyaan. 